Projekts

LATVIJAS REPUBLIKAS MINISTRU KABINETS

2020. gada \_\_.\_\_\_\_\_\_\_\_\_ Noteikumi Nr.

Rīgā (prot. Nr.\_\_\_.§)

**Grozījumi Ministru kabineta 2011. gada 31. maija noteikumos Nr.423** **“Civilās aviācijas nelaimes gadījumu un incidentu izmeklēšanas kārtība”**

Izdoti saskaņā ar likuma

“Par aviāciju” 70.panta pirmo daļu

Izdarīt Ministru kabineta 2011. gada 31. maija noteikumos Nr.423 “Civilās aviācijas nelaimes gadījumu un incidentu izmeklēšanas kārtība” (Latvijas Vēstnesis, 2011, 99.nr.) šādus grozījumus:

1. Papildināt 3.punktu ar otro teikumu šādā redakcijā:

“Drošības izmeklēšanas iestāde neizmeklē civilās aviācijas nelaimes gadījumus, nopietnus incidentus un incidentus, kuros iesaistīts normatīvajos aktos noteiktā kārtībā nereģistrēts gaisa kuģis vai iesaistīto gaisa kuģi vadījusi persona bez pilota apliecības.”;

1. Izteikt 9.punktu šādā redakcijā:

“9. Ja drošības izmeklēšanas gaitā atklājas fakti, ka pastāv riski, kas apdraud lidojumu drošumu, Izmeklēšanas birojs nosūta informatīvu ziņojumu valsts aģentūrai “Civilās aviācijas aģentūra” un iesaistītajām pusēm.”;

1. Papildināt noteikumus ar 19.1 punktu šādā redakcijā:

“19.1 Pēc lidojumu parametru reģistrējošās aparatūras ierakstu vai balss ierakstu atšifrēšanas Izmeklēšanas birojs lidojuma parametru reģistrējošo aparatūru vai balss ierakstu aparatūru nodod atpakaļ īpašniekam. Šos ierakstus Izmeklēšanas birojs neizdzēš, lai tiesībaizsardzības iestādes nepieciešamības gadījumā šos ierakstus varētu saņemt no pirmavota.”;

1. Izteikt 24.punkta pirmo teikumu šādā redakcijā:

“Izmeklēšanas gaitā informāciju par civilās aviācijas nelaimes gadījumu vai nopietnu incidentu plašsaziņas līdzekļiem vai citām ieinteresētajām personām sniedz atbildīgais izmeklētājs.”;

1. Papildināt noteikumus ar 25.1 un 25.2 punktu šādā redakcijā:

“25.1 Lai informētu par izmeklēšanas sākuma posma norisi, Izmeklēšanas birojs viena mēneša laikā pēc civilās aviācijas nelaimes gadījuma sagatavo priekšziņojumu un nosūta to gaisa kuģa reģistrētājvalstij, ekspluatantvalstij, projektētājvalstij, izgatavotājvalstij, Starptautiskajai Civilās aviācijas organizācijai un visām valstīm, kuras izmeklēšanas procesā sniedza Izmeklēšanas birojam būtisku informāciju vai nodrošināja ar nozīmīgām iekārtām vai ekspertu palīdzību. Ja civilās aviācijas nelaimes gadījumā, nopietnā incidentā vai incidentā iesaistītā gaisa kuģa masa ir mazāka par 2250 kg, tad šo priekšziņojumu nesūta Starptautiskajai Civilajai aviācijas organizācijai.”;

1. Izteikt 38.punktu šādā redakcijā:

“38.Nobeiguma ziņojums pēc izmeklēšanas pabeigšanas ir publiski pieejams Izmeklēšanas biroja mājaslapā. Nobeiguma ziņojumā iekļauto analīzi, secinājumus un drošuma rekomendācijas neizmanto kā pierādījumu procesos, kuros tiek noteikta vainas pakāpe vai atbildība.”;

1. Papildināt noteikumus ar 39.1 punktu šādā redakcijā:

“39.1 Pirms drošuma rekomendāciju publicēšanas Izmeklēšanas birojs ar drošuma rekomendāciju adresātiem rīko apspriešanos.”.

Ministru prezidents A.K.Kariņš

Satiksmes ministrs T.Linkaits

Iesniedzējs:

Satiksmes ministrs T.Linkaits

Vīza: valsts sekretāra p.i. L.Austrupe